《法曲献仙音 梁溪雨中七夕》
宋代·吴山

情以秋兼，事因时会，古说双星今度。淡月含烟，轻云披汉，河际贝宫琼户。

怅浅碧摇空处，凄风又吹雨。

悄无语。叹红尘、妒人青鬓，幽赏事、多被风惊雨阻。

疏落是襟怀，最难消、月明花妩。倚遍危栏，望天河、渺渺飞素。

漫赓歌达曙。莫放此宵潜去。

作者简介：歙州休宁人，字镇国，号麟坡。官宣州通判。工诗词。